**PLAN RADA**

**LOKALNE AKIJSKE GRUPE VUKA-DUNAV**

**ZA 2024. GODINU**

Antunovac, prosinac 2023. godine

**PLAN RADA ZA 2024. GODINU**

Plan rada LAG-a Vuka-Dunav donosi se na razdoblje od jedne godine, te ga izglasava Skupština LAG-a.

Plan rada za 2024. godinu glasi:

1. Provedba Mjere 19 – kroz provedbu projekata suradnje i posjeta lokaciji ulaganja projekata u provedbi,
2. Organizacija rada i poslovanja LAG-a,
3. Provedba Lokalne razvojne strategije LAG-a za 2023.-2027., kroz provedbu intervencije 77.06.,
4. LAG Natječaji,
5. Provedba projekata suradnje LAG-ova,
6. Organizacija radionica za stanovništvo LAG područja,
7. Provedba projekta financiranih iz drugih izvora financiranja (Nacionalni i EU fondovi),
8. Interna evaluacija LRS LAG-a za 2023. godinu.

Za provođenje navedenog programa zadužuje se Predsjednik i Upravni odbor LAG-a Vuka-Dunav. O provedbi Programa rada Upravni odbor je obvezan podnijeti Skupštini godišnje izvješće.

**UVOD**

Lokalna akcijska grupa Vuka-Dunav osnovana je 24. veljače 2012. godine, te od osnivanja do današnjih dana bilježi kontinuirani rast. LAG na svom području uživa sve veće povjerenje i prepoznatljivost, na čemu ćemo nastavit raditi i u narednom periodu, te ćemo dano povjerenje uvelike nastojat opravdati svojim radom, kako bi smo u budućnosti postali značajan i nezaobilazan razvojni čimbenik na području LAG obuhvata.

To i je ključni cilj osnivanja LAG-a Vuka-Dunav, koje se zasniva na sedam načela LEADER/CLLD programa, a to su:

1. Održivi ruralni razvoj,
2. Pristup temeljen na osobitostima područja,
3. Pristup odozdo prema gore,
4. Inovativnost,
5. Integralan i višesektorski pristup,
6. Umrežavanje,
7. Suradnja.

Kako bi pridonio, osnažio i promicao ruralni razvoj na načelima održivog razvoja, a u cilju poboljšanja ruralnih i životnih uvjeta njegovih stanovnika, LAG je aplicirao novu LRS na Natječaj za mjeru 77.06, koja je odobrena od strane Ministarstva poljoprivrede, te je LAG-u Vuka-Dunav dodijeljen iznos od 1.931.382,26 EUR za Programsko razdoblje 2023.-2027.

Pri definiranju potreba i ciljeva, te vizije LAG-a, vođeni smo analizom stanja i razvojnih potreba na području LAG obuhvata, kako bi smo što uspješnije zadovoljili potrebe područja i plasirali sredstva na isto.

**PROVEDBA MJERE 19 – KROZ PROVEDBU PROJEKATA SURADNJE I POSJETA LOKACIJI ULAGANJA PROJEKATA U PROVEDBI**

LAG Vuka-Dunav utrošio je kompletna dodijeljena sredstva za M19 za Programsko razdoblje 2014.-2020., te prijelazno razdoblje 2021.-2022. godine.

Nakon utrošenih sredstava kroz podmjeru 19.2. utrošena sredstva potrebno je kontrolirati, što će se postići kroz posjetu lokaciji ulaganja na terenu prije konačne isplate. Do sada je isplaćeno više od polovice ugovorenih projekata, no do kraja lipnja 2025. godine svi odobreni i ugovoreni projekti iz, sada već prošlog Programskog razdoblja, trebaju biti provedeni sa podnesenim konačnim Zahtjevom za isplatu.

Što se tiče projekata suradnje, prvi projekt suradnje „Naše domaće“ u potpunosti je proveden, dok je projekt suradnje KulturoLAG u provedbi, a treći projekt suradnje „Od tradicije do brenda“ u fazi pripreme a krajnji rok za pripremu je 31.12.2023. godine.

**ORGANIZACIJA RADA I POSLOVANJA LAG-A**

LAG Vuka-Dunav je udruga organizirana kao partnerstvo javnog, gospodarskog i civilnog sektora na širem lokalnom području, koja putem lokalne razvojne strategije predviđa stvaranje stručnih, operativnih, materijalnih i fizičkih preduvjeta za koncept održivog razvoja boljom primjenom ruralnih i regionalnih politika EU, pristupom „odozdo prema gore” i određivanjem prioriteta za razvoj poljoprivrede, turizma, poduzetništva i drugih djelatnosti u ruralnom prostoru, te podrškom provedbi razvojnih projekata na svom području.

Djelatnosti LAG-a su:

* Izrada lokalne strategije i integriranog programa razvoja za LAG područje,
* Uspostavljanje sustava i razvoj mreže partnerstva u LAG području,
* Briga o napredovanju i edukaciji stručnih timova unutar LAG područja,
* Briga o stvaranju stručnih, operativnih, materijalnih i fizičkih preduvjeta za više dioničko planiranje i provedbu razvojnih projekata LAG područja,
* Promicanje koncepta održivog razvoja boljom primjenom ruralnih i regionalnih politika EU pristupom „odozdo prema gore”,
* Određivanje prioriteta za razvoj poljoprivrede, turizma i drugih djelatnosti u ruralnom prostoru,
* Praćenje zakonske regulative i objave javnih natječaja vezanih uz razvojne mogućnosti i informiranje subjekata koji djeluju u okviru LAG-a o postojećim mogućnostima, Suradnja s obrazovnim institucijama i nadležnim tijelima radi stručnog obrazovanja svojih članova,
* Promicanje saznanja o ruralnom razvoju i važnosti višedioničkog kreiranja javne politike ruralnog razvoja medu stanovništvom putem sredstava javnog priopćavanja i nakladničkom

djelatnošću, te poticanje aktivnog uključivanja građana i ostalih zainteresiranih subjekata u LAG-a,

* Razmatranje zakonskih prijedloga koji se odnose na gospodarske aktivnosti u ruralnim područjima te davanje prijedloga za njihovo unapređenje,
* U suradnji s resornim ministarstvom Republike Hrvatske i drugim nadležnim institucijama,
* Aktivno sudjelovanje u unapređenju i promicanju ruralnog poduzetništva i drugih ruralnih programa,
* Razmjena iskustava, transfer znanja i rješavanje stručnih pitanja iz područja poljoprivrede, turizma i ruralnog poduzetništva,
* Suradnja s ruralnom mrežom, državnim i drugim javnim ustanovama i službama, te područnom (regionalnom) i lokalnom samoupravom, suradnja na svim poljima sa srodnim nacionalnim i međunarodnim organizacijama,
* Promicanje interesa subjekata koji djeluju u okviru LAG-a na lokalnoj, regionalnoj, državnoj i međudržavnoj razini,
* Promicanje udruživanja u udruge, zadruge i druge oblike građanskih asocijacija i pružanje stručne pomoći,
* Organiziranje stručne izobrazbe članova putem predavanja, prezentacija, izrade i raspodjele stručne literature, edukativnog i promotivnog materijala,
* Izvršavanje ostalih poslova utvrđenih Statutom, općim aktima i odredbama Skupštine LAG-a,

Djelatnost LAG-a proširuje se kroz izmjenu statuta LAG-a na:

* očuvanje i promocija kulturno-umjetničke i tradicijske baštine i stvaralaštva uz suradnju sa lokalnom zajednicom,
* promicanje i razvoj volonterstva,
* poticanje i potpora aktivnoj uključenosti građana u društveno korisnim akcijama i volonterstvu te organiziranje razmjene volontera;
* promicanje razvoja socijalnog poduzetništva,
* sudjelovanje u kreiranju razvojnih programa i promicanja inovativne poljoprivrede i ruralnog turizma,
* suradnja sa sličnim udrugama u zemlji i inozemstvu u području demokratske tranzicije, obrazovanja, smanjenja siromaštva i zaštiti okoliša i prirode te ostale djelatnosti razvojne suradnje,
* promicanje međunarodnog prijateljstva,
* promicanje održivog gospodarskog razvoja putem razvoja društvenog kapitala, održivog turizma i ostalih djelatnosti održivog gospodarskog razvoja,
* promicanje i suradnja u području socijalne pomoći i podrške te socijalnih usluga posebno marginaliziranim skupinama u društvu,
* suradnja i promicanje u području zaštite životinja, očuvanja prirode i zaštite okoliša te energetske učinkovitosti i obnovljivih izvora energije,
* pružanje potpore svim lokalnim razvojnim dionicima odnosno predstavnicima javnih i privatnih lokalnih socio-ekonomskih interesa koji se bave razvojem lokalne zajednice

kroz seminare, radionice, predavanja, individualne konzultacije i slično u cilju razvoja i samoodrživosti,

* izrada, provođenje, nadzor i koordinacija integralnih i drugih razvojnih projekata LAG-a Vuka-Dunav na lokalnoj, regionalnoj, nacionalnoj i međunarodnoj razini,
* vrednovanje i odabir, nadzor i koordinacija projekata koji se provode u sustavu provedbe decentralizirane raspodjele sredstava kojima upravlja LAG Vuka-Dunav;
* organizacija sajmova, izložbi, koncerata, predstava i drugih javnih događanja u lokalnim zajednicama te regionalnoj, nacionalnoj i međunarodnoj razini u svrhu promicanja ruralnog razvoja i primjene načela LEADER/CLLD-a u razvoju lokalnih zajednica;
* organiziranje stručnih skupova, edukacija i razmjena znanja i vještina za sve predstavnike javnih i privatnih lokalnih socio-ekonomskih interesa, razvojne dionike ruralnih područja.

Rad udruge je javan. Načelo javnosti rada ostvaruje se pravodobnim izvješćivanjem članstva o radu Udruge i značajnim događajima, pisanim izvješćima te izvješćivanjem javnosti putem sredstava javnog priopćavanja, objavljivanjem promotivnog materijala, putem vlastite web stranice, te drugim odgovarajućim načinima.

**PROVEDBA LOKALNE RAZVOJNE STRATEGIJE LAG-A ZA 2023.-2027., KROZ PROVEDBU INTERVENCIJE 77.06.**

Strategija razvoja LAG-a Vuka-Dunav 2023.–2027. temeljni je razvojni dokument za ruralni razvoj područja koje se nalazi u njegovom obuhvatu. Izrađena je na parterskim odnosima, a u skladu sa Strateškim planom Zajedničke poljoprivredne politike Republike Hrvatske 2023.–2027. (SP ZPP), intervencijom 77.06 Potpora LEADER/CLLD pristupu te prema Uputi za izradu intervencija i Obrascu za izradu lokalne razvojne strategije LAG-a za razdoblje 2023.-2027., dokumentima donesenim od strane Ministarstva poljoprivrede. Također, Lokalna razvojna strategija (LRS) usklađena je i s Planom razvoja Osječko-baranjske županije od 2021.-2027. godine kao i drugim relevantnim razvojnim dokumentima nadređene regionalne i nacionalne te EU razine.

LRS LAG-a Vuka-Dunav nastala je uvažavanjem načela programa LEADER/CLLD, a na temelju analize društveno-ekonomskog stanja područja LAG-a i razvojnih potreba stanovništva, gospodarstva, javnog i civilnog sektora te uvažavanjem razvojnih pravaca prethodno navedenih relevantnih strategija i dokumenata. Društveno-ekonomska situacija je sagledana pomoću analize statističkih podataka, ali i analize stavova i mišljenja dionika područja LAG-a o prošlosti, sadašnjosti i budućnosti područja na kojem žive. Mišljenja i stavovi prikupljeni su na brojnim interaktivnim radionicama, sastancima i konzultacijama s ljudima iz gospodarstva, javnog i civilnog sektora, kao i anketiranjem, a sve u cilju identificiranja razvojnih potreba i potencijalnih projekata, te potom dizajniranja razvojnih intervencija koje trebaju pridonijeti ruralnom razvoju i stvaranju niskougljičnog i održivog ruralnog gospodarstva. Intervencije u LRS-u usuglašene su s njezinim općim i specifičnim ciljevima te operacionalizirane pomoću pokazatelja uz vođenje pozornosti o raspoloživim kapacitetima za njihovu realizaciju.

Provedba LRS LAG-a podrazumijeva raspisivanje LAG natječaja sukladno definiranim potrebama pri nastajanju same strategije.

**Prva potreba LAG-a** obuhvaća povećanje konkurentnosti poljoprivrednih gospodarstava, modernizaciju i digitalizaciju poljoprivredne proizvodnje i procesa, stvaranje dodane vrijednosti u poljoprivrednoj proizvodnji te korištenje obnovljivih izvora energije. Stoga je jedan od ključnih ciljeva LRS-a LAG-a Vuka-Dunav usmjeren jačanju gospodarskog i inovativnog potencijala ruralnih područja kroz primjenu novih tehnologija i procesa u poljoprivrednoj proizvodnji. Time se želi potaknuti konkurentnost poljoprivrednih gospodarstava, poticanje inovacija i smanjenje negativnih utjecaja na okoliš. U sklopu općeg cilja, definiran je i specifičan cilj koji naglašava potrebu za unaprjeđenjem poljoprivredne proizvodnje putem modernizacije, korištenja obnovljivih izvora energije i digitalizacije. Kroz sinergiju općeg i specifičnog cilja, strategija razvoja stvara poticajno okruženje za promicanje održivih praksi u poljoprivredi, potiče gospodarski rast i stvaranje novih radnih mjesta, te doprinosi očuvanju okoliša, ekosustava i bioraznolikosti. Fokus na modernizaciju i digitalizaciju poljoprivredne proizvodnje osigurava efikasnije korištenje resursa, dok korištenje obnovljivih izvora energije doprinosi smanjenju emisija stakleničkih plinova i ublažavanju klimatskih promjena. Istovremeno, stvaranje dodane vrijednosti u poljoprivrednoj proizvodnji promiče održivi rast ruralnih gospodarstava.

**Druga potreba LAG područja** obuhvaća ulaganje u ruralnu infrastrukturu i poboljšanje lokalnih usluga za ruralno stanovništvo, s ključnom ulogom u unaprjeđenju uvjeta života i poticanju društvenog razvoja. Razvojem temeljnih usluga za ruralnu zajednicu stvaraju se preduvjeti za poboljšanje kvalitete života stanovnika LAG područja, potiče se razvoj lokalnih gospodarskih aktivnosti te se pomaže u privlačenju novih investicija. Nadalje, poboljšanje stanja cjelokupne infrastrukture i unaprjeđenje uvjeta života i kvalitete stanovanja u naseljima LAG područja ima za cilj osigurati da ruralne sredine budu održive i atraktivne za život, što može pomoći u zadržavanju stanovništva i sprečavanju iseljavanja. Ovime se također potiče očuvanje tradicionalnog identiteta i kulturne baštine područja. U konačnici, unaprjeđenje društvenog života, razvoj civilnog društva, obrazovne, kulturne i sportske infrastrukture i suprastrukture imaju za cilj promicanje društvene kohezije, razvoj aktivne i angažirane lokalne zajednice te poticanje društvenih i kulturnih aktivnosti. Ovime se stvaraju mogućnosti za umnožavanje kulturnih i sportskih manifestacija, obrazovnih programa i projekata te inicijativa civilnog društva koja će doprinijeti kvaliteti života i razvoju LAG područja.

Posljednja, **treća potreba LAG područja** uključuje očuvanje okoliša i bioraznolikosti, podupiranje i valorizaciju kulturne i tradicijske baštine, očuvanje identiteta područja te prijenos znanja i vještina. Ova potreba igra ključnu ulogu u očuvanju prirodnih i kulturnih resursa te razvoju identiteta i znanja lokalnih zajednica. Prvo, uključivanje dionika u lokalni razvoj omogućuje široku suradnju i angažman svih sudionika u ostvarivanju ciljeva zaštite okoliša i kulturne baštine. Ovo uključuje zajedničko djelovanje kako bi se sačuvala bioraznolikost, racionalno koristili prirodni resursi i promicala upotreba obnovljivih izvora energije. Drugo, zaštita okoliša, prirodne, kulturne i tradicijske baštine te energetska učinkovitost pridonose očuvanju i valorizaciji kulturnih i prirodnih bogatstava na LAG području. Treće, prijenos znanja i vještina ima ključnu ulogu u očuvanju kulturne baštine, tradicije i lokalnih znanja te osigurava kontinuirani razvoj i prenošenje vrijednih znanja na mlađe generacije. Sve navedeno u skladu

je s općim specifičnim ciljevima LAG-a, čime se stvara cjelovita strategija za održivi razvoj područja.

Također, uz raspisivanje LAG natječaja za navedene intervencije, i u narednom razdoblju provodit će se projekti suradnje, od planirana tri projekta, u 2024. godini planirana je priprema i prijava 1. projekta suradnje za koji smo već u dogovoru sa potencijalnim partnerima.

**LAG NATJEČAJI**

U 2024. godini planirano je raspisivanje tri natječaja.

**Prvi natječaj** raspisat će se unutar intervencije 1.1.1. „Potpora povećanju konkurentnosti poljoprivrednih gospodarstava kroz modernizaciju, digitalizaciju i dodanu vrijednost poljoprivredne proizvodnje“ kako bi se započeo ciklus modernizacije i digitalizacije poljoprivredne proizvodnje i drugih proizvodnih procesa, diversifikacije djelatnosti i ubrzanja tranzicije područja LAG-a prema razvoju niskougljičnog gospodarstva.

**Drugi natječaj** raspisat će se u okviru intervencije 2.1.1. „Potpora razvoju društveno-ekonomske infrastrukture“ ciljem razvoja društveno-ekonomske infrastrukture i unaprjeđenja lokalnih usluga za ruralno stanovništvo.

**Treći natječaj** raspisat će se u okviru intervencije 3.1. „Potpora očuvanju okoliša i kulturnog identiteta područja LAG-a“ u svrhu zaštite i održivog upravljanja prirodnom resursnom osnovom te valorizacije kulturne i tradicijske baštine.“.

**PROVEDBA PROJEKATA SURADNJE LAG-ova**

U 2023. godini nastavljamo sa provedbom dva projekta iz prošlog Programskog razdoblja i tipa operacije 19.3.2. Provedba projekata suradnje. Također, kroz 2024. godinu prijavit ćemo i projekt suradnje iz nove LRS, gdje je ukupan udio sredstava za provedbu projekata sredstava 3,03 % od ukupne LRS, odnosno 58.520,88 EUR, a planirani iznos po projektu iznosi 1,01% što je 19.506,96 EUR.

Planirani završetak projekta suradnje KulturoLAG, gdje smo glavni partner, a ostali partneri su: LAG Bosutski niz, LAG „Cetinska krajina“ i LAG PRIZAG, je do kraja lipnja 2024. godine. U 2024. godini prethode nam studijska putovanja na područje LAG-a Bosutski niz, te LAG-a „Cetinska krajina“ gdje će se ujedno održati i završna konferencija projekta. No, već u travnju 2024. godine, partnerski LAG-ovi dolaze nam u posjet na upoznavanje turističkog itinerera LAG-a Vuka-Dunav, gdje ćemo ih ugostiti na 2 noćenja i potruditi prezentirati bogatstvo svog područja u što boljem svjetlu.

Do kraja prosinca 2023. godine prijavit će se projekt suradnje LAG-ova s područja OBŽ, pod nazivom „Od tradicije do brenda“, gdje je glavni partner LAG Baranja. Provedba projekta planirana je do kraja lipnja 2025. godine. Od planiranih aktivnosti, LAG Vuka-Dunav sudjelovat će na edukacijama, konferenciji, te studijskim putovanjima u Istru („S klobasicom u Europu) i Liku (Jesen u Lici). Uz navedene aktivnosti, u 2024. godini kao aktivnost imamo

nabavu promidžbenih poklon paketa u kojima će se nalaziti proizvodi s oznakom kvalitete Golden Panonnian Quality, za koju će LAG Vuka-Dunav provesti i nabavu.

**ORGANIZACIJA RADIONICA ZA STANOVNIŠTVO LAG PODRUČJA**

Provedba aktivnosti radionica osigurati će uspješniju provedbu Strategije, edukacije zaposlenika, članova i volontera, prenošenje znanja i informiranje radi podizanja svijesti lokalnog stanovništva, a sve u svrhu kvalitetnije pripreme i provedbe projekata za održivi ruralni razvoj zajednice.

Važno je napomenuti kako je LAG osim informiranja i edukacija za poljoprivrednike također organizirao i edukacije za mlade, te će i u narednom vremenu raditi na edukacijama i informiranju stanovništva LAG područja o projektima financiranim iz EU te drugih fondova, a plan je u 2024. godini prijaviti ERASMUS vezan ciljano uz mlade na LAG području, te pokušati kreirati strategiju mladog stanovništva na području LAG-a u svrhu osluškivanja njihovih potreba, a sve kako bi smo vidjeli na koji način aktivirati i ojačati mlade na području LAG obuhvata.

Uz animiranje i informiranje lokalnog stanovništva, LAG Vuka-Dunav i dalje će raditi na poboljšanju kompetencija svojih djelatnika i članova upravljačkih tijela, sudjelujući u različitim radionicama i seminarima u organizaciji Ministarstva poljoprivrede RH te drugih LAG-ova te mreža za ruralni i održivi razvoj RH, namijenjenih širenju informacija i razmijeni iskustava.

Nadamo se da ćemo u 2024. godini moći nastaviti sa započetim radionicama u proteklim godinama, kao npr.: radionica za pčelare, radionice za uzgoj lijeske i oraha, te edukacije za uzgajivače ratarskih kultura i voćare.

**PROVEDBA PROJEKTA FINANCIRANIH IZ DRUGIH IZVORA FINANCIRANJA (NACIONALNI I EU FONDOVI)**

LAG Vuka-Dunav je udruga organizirana kao partnerstvo gospodarskog, javnog i civilnog sektora na širem lokalnom području, koja putem lokalne razvojne strategije predviđa stvaranje stručnih, operativnih, materijalnih i fizičkih preduvjeta za koncept održivog razvoja boljom primjenom ruralnih i regionalnih politika EU, pristupom „odozdo prema gore” i određivanjem prioriteta za razvoj poljoprivrede, turizma, poduzetništva i drugih djelatnosti u ruralnom prostoru, te podrškom provedbi razvojnih projekata na svom području.

Od samog osnutka, LAG kontinuirano promiče, potiče i prikuplja informacije o razvojnim inicijativama svojih članica, ali i svih ostalih razvojnih aktera koji žive ili imaju sjedište na njegovom području, neovisno bili oni u obliku projektnih ideja, djelomično razrađenih rješenja ili pripremljenih projekata.

Svi planirani projekti imaju osnovu u realnim potrebama iskazanim na području LAG-a. Brojnost i raznovrsnost iskazanih projekata svojevrsni su indikator zainteresiranosti i uključenosti lokalnih aktera za održivo upravljanje svojim područjem. Procjena je da bi kao takvi, ukoliko bi bili realizirani, značajno doprinijeli provedbi postavljenih strateških ciljeva

definiranih u okviru strategije, ali i samog Statuta udruge i svrhe djelovanja LAG-a. U 2024. godini planirane su prijave LAG-a Vuka-Dunav i na druge izvore financiranja i fondova izvan PRR-a, odnosno Intervencije 77.06. te Nacionalne ruralne mreže i Ministarstva poljoprivrede.

Kako smo već prethodno u tekstu napomenuli, plan je u 2024. godini prijaviti ERASMUS vezan ciljano uz mlade na LAG području, te pokušati kreirati strategiju mladog stanovništva na području LAG-a u svrhu osluškivanja njihovih potreba, a sve kako bi smo vidjeli na koji način aktivirati i ojačati mlade na području LAG obuhvata.

**INTERNA EVALUACIJA LRS LAG-a ZA 2023. GODINU**

U 2022. godini izrađena je evaluacija i učinak provedbe LRS za cijelo programsko razdoblje 2014.-2020., te prijelazno razdoblje 2021.-2022. godine. U 2024. godini je u planu izrada interne evaluacije za 2023. godinu, kao godišnje obveze LAG-a, navedene u LRS. Praćenje provedbe i evaluacije LRS zahtijeva precizno definiranje nadležnosti i odgovornosti kako institucionalnih tijela LAG-a, tako i svih dionika procesa provedbe. Institucionalna tijela LAG-a su: Upravni odbor i Skupština LAG-a, Ured LAG-a na čelu s predsjednikom LAG-a te stručne službe, odbori i povjerenstva. Njihove nadležnosti i odgovornosti opisane su u odjeljku Sposobnost provedbe Lokalne razvojne strategije.

Navedena izvješća bit će predstavljena na sjednicama Upravnom odboru i Skupštini LAG-a te također javno dostupna svim zainteresiranima na web stranicama LAG-a. Uz Internu evaluaciju, obveza LAG-a je izrada Procjene samodostatnosti i Godišnjeg izvješća koje je obveza prema Ministarstvu poljoprivrede, a idealna je podloga za izradu interne evaluacije.

U Antunovcu, 20. prosinca 2023. godine

**Predsjednik LAG-a Vuka – Dunav**

**Davor Tubanjski bacc. ing. agr.**